KOMISIJOS REGLAMENTAS (EB) Nr. 1520/2007
2007 m. gruodžio 19 d.
dėl nuolatinio leidimo naudoti tam tikrus pašarų priedus
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
kadangi:
(1)
Reglamente (EB) Nr. 1831/2003 numatytas priedų, naudojamų gyvūnų mitybai, leidimas.
(2)
Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos leidimų naudoti pašarų priedus prašymams, pateiktiems pagal Direktyvos 70/524/EEB nuostatas iki Reglamento (EB) Nr. 1831/2003 taikymo pradžios.
(3)
Prašymai išduoti leidimus naudoti šio reglamento prieduose išvardytus pašarų priedus buvo pateikti iki Reglamento (EB) Nr. 1831/2003 taikymo pradžios.
(4)
Pirminės pastabos dėl šių prašymų, kaip numatyta Direktyvos 70/524/EEB 4 straipsnio 4 dalyje Komisijai buvo pateiktos iki Reglamento (EB) Nr. 1831/2003 taikymo pradžios. Todėl tie prašymai ir toliau turi būti nagrinėjami taip, kaip nurodyta Direktyvos 70/524/EEB 4 straipsnyje.
(5)
Mikroorganizmo preparatą Saccharomyces cerevisiae (MUCL 39885) pirmą kartą buvo leista laikinai naudoti pieninėms karvėms Komisijos reglamentu (EB) Nr. 879/2004 (3). Buvo pateikti nauji duomenys, pagrindžiantys prašymą išduoti leidimą naudoti šį mikroorganizmo preparatą pieninėms karvėms neribotą laiką. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta šio reglamento I priede, turėtų būti leista naudoti neribotą laiką.
(6)
Mikroorganizmo preparatą Enterococcus faecium (DSM 10663/NCIMB 10415) pirmą kartą buvo leista laikinai naudoti mėsiniams kalakutams Komisijos reglamentu (EB) Nr. 1801/2003 (4). Buvo pateikti nauji duomenys, pagrindžiantys prašymą išduoti leidimą naudoti šį mikroorganizmo preparatą neribotą laiką. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta šio reglamento II priede, turėtų būti leista naudoti neribotą laiką.
(7)
Mikroorganizmo preparatą Enterococcus faecium (DSM 10663/NCIMB 10415) pirmą kartą buvo leista laikinai naudoti šunims Komisijos reglamentu (EB) Nr. 1288/2004 (5). Buvo pateikti nauji duomenys, pagrindžiantys prašymą išduoti leidimą naudoti šį mikroorganizmo preparatą neribotą laiką. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta šio reglamento III priede, turėtų būti leista naudoti neribotą laiką.
(8)
Mikroorganizmo preparatą Lactobacillus acidophilus (D2/CSL CECT 4529) pirmą kartą buvo leista laikinai naudoti vištoms dedeklėms Komisijos reglamentu (EB) Nr. 2154/2003 (6). Buvo pateikti nauji duomenys, pagrindžiantys prašymą išduoti leidimą naudoti šį mikroorganizmo preparatą neribotą laiką. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta šio reglamento IV priede, turėtų būti leista naudoti neribotą laiką.
(9)
Pirmą kartą fermento preparatą endo-1,4-beta-gliukanazę EC 3.2.1.4, gautą iš Trichoderma longibrachiatum (IMI SD 142), buvo leista laikinai naudoti paršeliams Komisijos reglamentu (EB) Nr. 1436/98 (7). Buvo pateikti nauji duomenys, pagrindžiantys prašymą išduoti leidimą naudoti šį mikroorganizmo preparatą neribotą laiką. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį mikroorganizmo preparatą, kaip nurodyta šio reglamento V priede, turėtų būti leista naudoti neribotą laiką.
(10)
Šių prašymų vertinimo rezultatai rodo, kad darbuotojams apsaugoti nuo prieduose aprašomų priedų poveikio reikėtų laikytis tam tikros tvarkos. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (8).
(11)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
I priede nurodytą preparatą, priklausantį mikroorganizmų grupei, leidžiama neribotą laiką naudoti kaip gyvūnų mitybos priedą tame priede nustatytomis sąlygomis.
2 straipsnis
II priede nurodytą preparatą, priklausantį mikroorganizmų grupei, leidžiama neribotą laiką naudoti kaip gyvūnų mitybos priedą tame priede nustatytomis sąlygomis.
3 straipsnis
III priede nurodytą preparatą, priklausantį mikroorganizmų grupei, leidžiama neribotą laiką naudoti kaip gyvūnų mitybos priedą tame priede nustatytomis sąlygomis.
4 straipsnis
IV priede nurodytą preparatą, priklausantį mikroorganizmų grupei, leidžiama neribotą laiką naudoti kaip gyvūnų mitybos priedą tame priede nustatytomis sąlygomis.
5 straipsnis
V priede nurodytą preparatą, priklausantį fermentų grupei, leidžiama neribotą laiką naudoti kaip gyvūnų mitybos priedą tame priede nustatytomis sąlygomis.
6 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 19 d.